Sujo (filma)

Sujo 2024ko Astrid Rondero eta Fernanda Valadez mexikar zinema zuzendarien film dramatikoa da.sansebastianfestival.com

 Sinopsia 

Sujo Michoacánen bizi da, Mexikon. 4 urte zituela, haren aita, «El Ocho», erail zuten. Herriko karteleko bateko sikarioa zen, eta bere taldekideek hil zuten, traizioa egotzita. Sujorekin gauza bera egin nahi zuten, ez baitzuten mutikoa bizirik utzi nahi, hazi eta mendeku hartu nahiko zuelakoan, baina izeba Nemesiaren erreguen ondoren bizia barkatuko diote, baldintza batekin: ezingo du herria zapaldu, ezta eskolara joateko ere. Hori dela eta, izebarekin bizitzera joango da haurra, mendian duen etxera. Sujo naturaz inguratuta haziko da, askorentzat sorgina den izebarekin, eta kanpoko munduarekin duen harreman bakarra emakumearen lagun Rosaliaren bi semeekin —Jeremy eta Jai— duen laguntasunak emango dio. Hazi ahala, Sujoren emantzipatzeko nahia geroz eta handiagoa izango da, eta bere aitaren historia ezagutuz joango da. Jeremy eta Jai drogen negozioan murgiltzen hasten direnean, gazteak erabaki bat hartu beharko du: aitaren ondareari jarraitu edo bide berri bati ekin.

Aktoreak
 Juan Jesús Varela: Sujo
 Kevin Aguilar: Sujo (umea)
 Sandra Lorenzano: Susana
 Karla Garrido: Rosalía
 Yadira Pérez: Nemesia
 Alexís Varela: Jai

 Erreferentziak 

 Kanpo estekak 

Kategoria:Frantziako film dramatikoak
Kategoria:Ameriketako Estatu Batuetako film dramatikoak
Kategoria:Mexikoko film dramatikoak
Kategoria:Mexikar droga-kartelei buruzko filmak
Kategoria:Mexikon girotutako filmak